**ΕΦΑΡΜΟΓΗ ΥΓΕΙΟΝΟΜΙΚΟΥ ΠΡΩΤΟΚΟΛΛΟΥ ΚΑΤΑ COVID-19 ΣΤΙΣ ΣΧΟΛΙΚΕΣ ΜΟΝΑΔΕΣ ΓΙΑ ΤΟ ΔΙΔΑΚΤΙΚΟ ΕΤΟΣ 2022 – 2023**

**ΦΕΚ, τ. β΄, 4695/7-08-2022**

**ΣΥΝΟΨΗ**

* Η **χρήση προστατευτικής μάσκας** (απλής χειρουργικής ή υφασμάτινης με κατάλληλες προδιαγραφές) είναι **προαιρετική** για τους/τις **μαθητές**/τριες σε όλες τις τάξεις, τους **εκπαιδευτικούς** και το λοιπό **προσωπικό**, καθώς και για τους **επισκέπτες** των σχολικών μονάδων.
* **Οι εκπαιδευτικοί, τα μέλη Ε.Ε.Π.- Ε.Β.Π.,** καθώς και το διοικητικό και λοιπό προσωπικό, οι οποίοι είναι **πλήρως εμβολιασμένοι ή νοσήσαντες** και **διαθέτουν Ψηφιακό Πιστοποιητικό COVID-19 της Ε.Ε.** (EU Digital COVID Certificate EUDCC), ή **βεβαίωση εμβολιασμού**, ή **ισοδύναμο πιστοποιητικό** **ή βεβαίωση τρίτης χώρας**, **εισέρχονται στις σχολικές μονάδες, όπου υπηρετούν, με την επίδειξη του εν λόγω πιστοποιητικού ή βεβαίωσης**. Υπεύθυνος ελέγχου τήρησης της παραπάνω υποχρέωσης είναι ο/η Διευθυντής/ντρια ή Προϊστάμενος/η της σχολικής μονάδας,
* Οι **εκπαιδευτικοί και τα μέλη Ε.Ε.Π- Ε.Β.Π.,** καθώς και το διοικητικό και λοιπό προσωπικό, οι οποίοι **δεν είναι πλήρως εμβολιασμένοι ή νοσήσαντες** και δεν επιδεικνύουν Ψηφιακό Πιστοποιητικό COVID-19 της Ε.Ε. (EU Digital COVID Certificate EUDCC) όσον αφορά στον εμβολιασμό ή στη νόσηση από τον κορωνοϊό COVID-19, ή βεβαίωση εμβολιασμού ή ισοδύναμο πιστοποιητικό ή βεβαίωση τρίτης χώρας, **υποβάλλονται υποχρεωτικά σε εργαστηριακό διαγνωστικό έλεγχο μία (1) φορά την εβδομάδα με τη χρήση ταχείας ανίχνευσης αντιγόνου κορωνοϊoύ COVID -19 (rapid-test) ή με τη μέθοδο μοριακού ελέγχου (PCR) σε ιδιωτικά διαγνωστικά εργαστήρια** **με δική τους δαπάνη**. Ο παραπάνω υποχρεωτικός εργαστηριακός διαγνωστικός έλεγχος νόσησης **διενεργείται μία (1) φορά ανά σχολική εβδομάδα, πριν από την Τρίτη έως και σαράντα οκτώ (48) ώρες πριν από την προσέλευση στη σχολική μονάδα**.
* **Εάν ο διαγνωστικός έλεγχος είναι αρνητικός**, τότε εκδίδεται η ανωτέρω βεβαίωση αρνητικού εργαστηριακού διαγνωστικού ελέγχου και **ο/η εκπαιδευτικός ή μέλος ΕΕΠ-ΕΒΠ προσέρχεται στην υπηρεσία του για παροχή διδακτικού ή υποστηρικτικού έργου, με την επίδειξη της** εν λόγω **βεβαίωσης**. **Εάν το αποτέλεσμα του εργαστηριακού διαγνωστικού ελέγχου είναι θετικό**, **ακολουθείται το πρωτόκολλο του Ε.Ο.Δ.Υ.(= αποχή 5 ημερών από διδακτικά καθήκοντα και από κάθε άλλη δραστηριότητα και επιστροφή στη σχολική μονάδα με χρήση μάσκας για 5 ημέρες).** Υπεύθυνος για τον έλεγχο προσκόμισης πιστοποιητικού εμβολιασμού/νόσησης ή της βεβαίωσης αρνητικού εργαστηριακού ελέγχου ορίζεται ο/η Διευθυντής/ ντρια ή Προϊστάμενος/η της σχολικής μονάδας.
* **Σε περίπτωση μη επίδειξης του πιστοποιητικού εμβολιασμού/νόσησης ή μη διενέργειας εργαστηριακού διαγνωστικού ελέγχου και επίδειξης της αντίστοιχης βεβαίωσης αρνητικού εργαστηριακού διαγνωστικού ελέγχου από τους εκπαιδευτικούς και τα μέλη Ε.Ε.Π. - Ε.Β.Π**. **δεν τους επιτρέπεται η είσοδος στην υπηρεσία τους.** Υπεύθυνος ελέγχου τήρησης της παραπάνω υποχρέωσης είναι **ο/η Διευθυντής/ντρια** ή Προϊστάμενος/η της σχολικής μονάδας, ο/η οποίος/α, εφόσον συντρέχει η περίπτωση του προηγούμενου εδαφίου, **ενημερώνει εγγράφως, χωρίς καθυστέρηση, τον/την αρμόδιο/α Διευθυντή/ντρια Εκπαίδευσης ή Περιφερειακό Διευθυντή/ ντρια Εκπαίδευσης, προκειμένου να προβούν σε όλες τις προβλεπόμενες από το νόμο ενέργειες**. Συγκεκριμένα, οι εκπαιδευτικοί και μέλη Ε.Ε.Π. - Ε.Β.Π. υφίστανται, σύμφωνα με την παρ. 8 του άρθρου 111 του ν. 4821/2021 και τις εξής συνέπειες: α. Στους μόνιμους εκπαιδευτικούς και τα μέλη Ε.Ε.Π. - Ε.Β.Π. **επιβάλλεται** κατά παρέκκλιση κάθε άλλης γενικής και ειδικής διάταξης**, το ειδικό διοικητικό μέτρο της αναστολής καθηκόντων για επιτακτικούς λόγους προστασίας της δημόσιας υγείας**, με απόφαση του/της Διευθυντή/ντριας Εκπαίδευσης**. Κατά τον χρόνο αναστολής καθηκόντων δεν καταβάλλονται αποδοχές** και **το εν λόγω χρονικό διάστημα δεν λογίζεται ως χρόνος πραγματικής δημόσιας υπηρεσίας για κάθε νόμιμη συνέπεια**. Εφόσον προσκομίζεται πιστοποιητικό ή βεβαίωση εμβολιασμού, νόσησης ή αρνητικού εργαστηριακού διαγνωστικού ελέγχου και κατά συνέπεια εκλείψει ο λόγος επιβολής του παραπάνω ειδικού διοικητικού μέτρου της αναστολής καθηκόντων, αυτή αίρεται με όμοια απόφαση του/της Διευθυντή/ντριας Εκπαίδευσης.
* **Στους προσωρινούς αναπληρωτές εκπαιδευτικούς ή μέλη Ε.Ε.Π. - Ε.Β.Π**, στην περίπτωση **που παραβαίνουν την υποχρέωση διενέργειας και επίδειξης βεβαίωσης αρνητικού εργαστηριακού διαγνωστικού ελέγχου**, το χρονικό διάστημα της μη παροχής εργασίας, λόγω αδυναμίας εισόδου στη σχολική μονάδα, ανάγεται στη σφαίρα ευθύνης του εκπαιδευτικού ή μέλους Ε.Ε.Π. - Ε.Β.Π. και **το Ελληνικό Δημόσιο ως εργοδότης, όπως νόμιμα εκπροσωπείται από τον/την αρμόδιο/α Διευθυντή/ντρια Εκπαίδευσης ή Περιφερειακό Διευθυντή/ ντρια Εκπαίδευσης, υποχρεούται να μην κάνει δεκτή την εκ μέρους τους παροχή εργασίας (διδακτικού και υποστηρικτικού έργου) και απαλλάσσεται για το χρονικό διάστημα μη παροχής εργασίας από την υποχρέωση καταβολής αποδοχών.** **Το παραπάνω χρονικό διάστημα μη παροχής εργασίας από τους εν λόγω εκπαιδευτικούς και μέλη Ε.Ε.Π. - Ε.Β.Π. δεν λογίζεται ως ασφαλιστικός χρόνος για κάθε νόμιμη συνέπεια**. Εφόσον, στη συνέχεια επιδεικνύεται πιστοποιητικό ή βεβαίωση εμβολιασμού, νόσησης ή αρνητικού εργαστηριακού διαγνωστικού ελέγχου και κατά συνέπεια εκλείψει ο λόγος μη παροχής εργασίας από τους εκπαιδευτικούς ή μέλη Ε.Ε.Π. - Ε.Β.Π. κατά τα παραπάνω οριζόμενα, το Ελληνικό Δημόσιο ως εργοδότης, όπως εκπροσωπείται από τον/την Διευθυντή/ντρια Εκπαίδευσης ή Περιφερειακό Διευθυντή/ντρια Εκπαίδευσης, αποδέχεται εφεξής την παροχή εργασίας και καταβάλλει τις ανάλογες αποδοχές.
* **Διαχείριση μεμονωμένων περιστατικών COVID-19 1. Διαχείριση μαθητή/μαθήτριας, εκπαιδευτικού και μέλους του προσωπικού με συμπτώματα περιστατικών COVID-19** Εάν ένας/μία **μαθητής/τρια** **εκδηλώσει συμπτώματα** που μπορεί να εμφανιστούν σε παιδί με λοίμωξη COVID-19, **εκτός του χώρου του σχολείου**, **παραμένει στο σπίτι και ειδοποιείται η σχολική μονάδα με ευθύνη των γονέων/κηδεμόνων**. **Εάν ο/η μαθητής/τρια βρίσκεται στη σχολική μονάδα**, **λαμβάνουν χώρα εκ μέρους του Υπευθύνου COVID-19 της σχολικής μονάδας τα παρακάτω**: - **Επικοινωνία** με την **οικογένεια** για παραλαβή του/ της μαθητή/τριας. - **Απομόνωση** του/της μαθητή/τριας σε προκαθορισμένο καλά αεριζόμενο χώρο, με επίβλεψη, μακριά από τα υπόλοιπα παιδιά και εφαρμογή απλής χειρουργικής μάσκας. - **Εφαρμογή υγιεινής χεριών** και **αναπνευστικής υγιεινής** από τον/την μαθητή/τρια και το/τα άτομο/α που το φροντίζουν. - **Χρήση εξοπλισμού ατομικής προστασίας** από το προσωπικό (μάσκα, γάντια, και σε περίπτωση κινδύνου εκτίναξης βιολογικών υγρών ή αναπνευστικών εκκρίσεων- ποδιά αδιάβροχη και οφθαλμική προστασία με γυαλιά ή ασπίδα προσώπου). **- Επιμελής καθαρισμός του χώρου** και εφαρμογή απολυμαντικού σε επιφάνειες μετά την αναχώρηση του/ της μαθητή/τριας με χρήση εξοπλισμού ατομικής προστασίας. - Γίνεται **ιατρική αξιολόγηση με πρωτοβουλία των γονέων/κηδεμόνω**ν και σε συνεργασία με αυτούς. **Εφόσον**, σύμφωνα με την αξιολόγηση αυτή, **ο/η μαθητής/τρια χαρακτηριστεί ως ύποπτο κρούσμα COVID-19** συστήνεται η **διενέργεια εργαστηριακού διαγνωστικού ελέγχου** με τη χρήση ταχείας ανίχνευσης αντιγόνου κορωνοϊoύ COVID -19 (**rapid-test**) ή με τη μέθοδο μοριακού ελέγχου (**PCR**). **Εν αναμονή του αποτελέσματος, ο/η μαθητής/τρια παραμένει σε απομόνωση κατ’ οίκον, ενώ η σχολική μονάδα συνεχίζει τη λειτουργία της**. Εάν η **ιατρική αξιολόγηση** που έγινε σε συνεργασία με τους γονείς/κηδεμόνες οδηγήσει στο συμπέρασμα ότι **δεν προκύπτουν ενδείξεις λοίμωξης COVID-19**, τότε **ο/η μαθητής/τρια μπορεί να επιστρέψει στο σχολείο όταν τα συμπτώματα υφεθούν ή παρέλθει τυχόν άλλο, πέρα από COVID-19, πρόβλημα υγείας, χωρίς να είναι απαραίτητη η προσκόμιση ιατρικής βεβαίωσης.** Εάν από την **ιατρική αξιολόγηση** προκύπτει ότι **ο/η μαθητής/τρια είναι ύποπτο κρούσμα**, συστήνεται η **διενέργεια εργαστηριακού διαγνωστικού ελέγχου** με τη χρήση ταχείας ανίχνευσης αντιγόνου κορωνοϊoύ COVID -19 (**rapid**-**test**) ή με τη μέθοδο μοριακού ελέγχου (**PCR**).
* **Εάν ένας εκπαιδευτικός, μέλος Ε.Ε.Π. - Ε.Β.Π. ή μέλος του λοιπού προσωπικού εκδηλώσει συμπτώματα** που μπορεί να εμφανιστούν σε άτομο με λοίμωξη COVID-19 **εκτός του χώρου του σχολείου,** **παραμένει στο σπίτι και με ευθύνη του ειδοποιείται η σχολική μονάδα**. **Εάν αυτό συμβεί όταν είναι στο σχολείο, αποχωρεί από το χώρο του σχολείου** μετά από συνεννόηση με τους υπεύθυνους. Συστήνεται η **υποβολή** του **σε εργαστηριακό διαγνωστικό έλεγχο** με τη χρήση ταχείας ανίχνευσης αντιγόνου κορωνοϊoύ COVID -19 (**rapid-test**) ή με τη μέθοδο μοριακού ελέγχου (**PCR**). **Εν αναμονή του αποτελέσματος, οι ανωτέρω παραμένουν σε απομόνωση κατ’ οίκον, ενώ το σχολείο συνεχίζει κανονικά τη λειτουργία του**.
* **Διαχείριση μαθητή/τριας και μέλους του προσωπικού στην περίπτωση θετικού εργαστηριακού διαγνωστικού ελέγχου** με τη χρήση ταχείας ανίχνευσης αντιγόνου κορωνοϊoύ COVID -19 (rapid-test) ή με τη μέθοδο μοριακού ελέγχου (PCR). **Ο γονέας/κηδεμόνας του/της μαθητή/τριας ή ο/η εκπαιδευτικός, μέλος Ε.Ε.Π. - Ε.Β.Π. ή μέλος του λοιπού προσωπικού ενημερώνει τον υπεύθυνο διαχείρισης COVID-19 της σχολικής μονάδας για το θετικό αποτέλεσμα του διαγνωστικού τεστ** για COVID-19. **Ο/Η μαθητής/τρια και το μέλος του προσωπικού που είναι επιβεβαιωμένο κρούσμα COVID-19 πρέπει να απομακρυνθεί από το σχολείο και να παραμείνει σε απομόνωση για πέντε (5) ημέρες από την ημέρα του θετικού εργαστηριακού διαγνωστικού ελέγχου**. Κατά τη διάρκεια της απομόνωσης, ο/η μαθητής/τρια ή το μέλος του προσωπικού με επιβεβαιωμένο COVID-19 πρέπει να **απέχει και από όλες τις εξωσχολικές δραστηριότητες** (π.χ. φροντιστήριο, ξένες γλώσσες, αθλητισμός). Ως **ημέρα 0 θεωρείται η ημέρα λήψης της θετικής εργαστηριακής διάγνωσης**.
* **Επιστροφή στο σχολείο ατόμων με επιβεβαιωμένη νόσο COVID-19.** **Ο/Η μαθητής/τρια ή ο ενήλικος μπορεί να επιστρέψει στο σχολείο μετά την παρέλευση πέντε (5) ημερών απομόνωσης, εάν δεν υπάρχουν συμπτώματα** ή τα συμπτώματα μετά το πενθήμερο βελτιώνονται με πλήρη υποχώρηση του πυρετού για ένα 24ωρο χωρίς την χρήση αντιπυρετικών. **Αν ο πυρετός επιμένει συστήνεται η παράταση της απομόνωσης εντός της οικείας μέχρι την πλήρη υποχώρηση του πυρετού**. **Για την επιστροφή στο σχολείο των επιβεβαιωμένων περιστατικών δεν απαιτείται η διενέργεια νέου εργαστηριακού διαγνωστικού τεστ ούτε η προσκόμιση ιατρικής βεβαίωσης**. ***Σε περίπτωση, όμως, που, παρά τις συστάσεις, πραγματοποιηθεί νέος εργαστηριακός διαγνωστικός έλεγχος και είναι θετικός, τότε το γεγονός αυτό δεν αποτελεί λόγο μη επανόδου στο σχολείο.*** Στην περίπτωση ασθενών με πολύ σοβαρή νόσο ή ανοσοκαταστολή μπορεί το παραπάνω απαιτούμενο διάστημα από την έναρξη των συμπτωμάτων να παραταθεί, σύμφωνα με την γνώμη του θεράποντος ιατρού. **Οι μαθητές/τριες, καθώς και τα μέλη του προσωπικού, όταν επιστρέφουν στο σχολείο ή στην υπηρεσία τους, υποχρεούνται στη χρήση μάσκας υψηλής αναπνευστικής προστασίας (N95 ή ΚΝ95 ή FFP2) ή διπλής μάσκας για πέντε (5) ημέρες από την ημέρα λήξης της απομόνωσης**.
* **Επιστροφή στο σχολείο ατόμων με αρνητικό εργαστηριακό διαγνωστικό έλεγχο.** **Ο/Η μαθητής/τρια ή ο ενήλικος που χαρακτηρίσθηκε ως ύποπτο κρούσμα COVID-19 και υποβλήθηκε σε εργαστηριακό διαγνωστικό έλεγχο με αρνητικό αποτέλεσμα επιστρέφει στο σχολείο μετά την πάροδο τουλάχιστον είκοσι τεσσάρων (24) ωρών από την πλήρη υποχώρηση του πυρετού χωρίς τη λήψη αντιπυρετικών και την υποχώρηση/βελτίωση των συμπτωμάτων.** **Για την επάνοδο στο σχολείο δεν απαιτείται η προσκόμιση ιατρικής βεβαίωσης ή αρνητικού διαγνωστικού τεστ**.
* **Απουσία εκπαιδευτικών και μελών Ε.Ε.Π - Ε.Β.Π από την εργασία τους λόγω νόσησης από κορωνοϊό COVID-19.** **Οι εκπαιδευτικοί και τα μέλη Ε.Ε.Π. - Ε.Β.Π που είναι επιβεβαιωμένα περιστατικά COVID-19 και τίθενται σε κατ’οίκον απομόνωση για πέντε (5) ημέρες**, **προκειμένου να δικαιολογήσουν την πενθήμερη απουσία από την εργασία τους,** λόγω νόσησης από τον κορωνοιό COVID-19**, 1.επισκέπτονται την ηλεκτρονική πλατφόρμα (gov.gr - EΨΠ), και αφού αυθεντικοποιηθούν με τη χρήση των κωδικών - διαπιστευτηρίων της Γ.Γ.Π.Σ.Δ.Δ. (taxisnet)**,,**εκδίδουν** τη **βεβαίωση** θετικού διαγνωστικού ελέγχου. Ακολούθως **2**.**υποβάλουν σχετική υπεύθυνη δήλωση της παρ. 4 του άρθρου 8 του ν. 1599/1986** 3.**επιδεικνύοντας ταυτόχρονα στον/στην Διευθυντή/ντρια-Προϊστάμενό/ή τους την αντίστοιχη βεβαίωση θετικού ελέγχου με τη χρήση ταχείας ανίχνευσης αντιγόνου κορωνοϊού** COVID-19 (**rapid test**) ή μοριακού ελέγχου (**PCR**). Στην **περίπτωση που ο/η εκπαιδευτικός ή μέλος Ε.Ε.Π. - Ε.Β.Π** **νοσηλευτεί** αποδεδειγμένα σε νοσοκομείο λόγω νόσησης από κορωνοιό COVID-19, **η απουσία του δικαιολογείται για όλο το χρονικό διάστημα νοσηλείας** του/της με την υποβολή σχετικής υπεύθυνης δήλωσης της παρ. 4 του άρθρου 8 του ν. 1599/1986 και την επίδειξη ταυτόχρονα στον/στην Διευθυντή/ντρια - Προϊστάμενό/ή των σχετικών εγγράφων του νοσοκομείου.
* **Απουσίες μαθητών/τριων λόγω νόσησης από κορωνοϊό COVID-19.** **Για τη μη προσμέτρηση των απουσιών των μαθητών/ τριων που είναι επιβεβαιωμένα περιστατικά COVID-19** και τίθενται σε κατ’οίκον απομόνωση για πέντε (5) ημέρες, οι **γονείς/κηδεμόνες** των μαθητών/τριών ή ίδιοι αν είναι ενήλικοι/ες **1**.**επισκέπτονται την ηλεκτρονική πλατφόρμα (gov.gr - EΨΠ), και, αφού αυθεντικοποιηθούν με τη χρήση των κωδικών - διαπιστευτηρίων της Γ.Γ.Π.Σ.Δ.Δ. (taxisnet)**, **εκδίδουν τη βεβαίωση θετικού διαγνωστικού ελέγχου**. Ακολούθως **2**.**υποβάλουν σχετική υπεύθυνη δήλωση της παρ. 4 του άρθρου 8 του ν. 1599/1986** **3**.**επιδεικνύοντας ταυτόχρονα στον/στην Διευθυντή/ντρια -Προϊστάμενό/ή τους την αντίστοιχη βεβαίωση θετικού ελέγχου** με τη χρήση ταχείας ανίχνευσης αντιγόνου κορωνοϊού COVID-19 (**rapid test**) ή μοριακού ελέγχου (**PCR**). **Στην περίπτωση που ο/η μαθητής/τρια νοσηλευτεί αποδεδειγμένα σε νοσοκομείο** λόγω νόσησης από κορωνοιό COVID-19 **οι απουσίες του καταχωρίζονται αλλά δεν προσμετρώνται για όλο το χρονικό διάστημα νοσηλείας** του/της, με την υποβολή σχετικής υπεύθυνης δήλωσης της παρ. 4 του άρθρου 8 του ν. 1599/1986 και την επίδειξη ταυτόχρονα στον/στην Διευθυντή/ντρια - Προϊστάμενό/ή των σχετικών εγγράφων του νοσοκομείου.
* **Εφαρμογή και παρακολούθηση τήρησης των μέτρων** 1. **Ο/Η Διευθυντής/ντρια** ή Προϊστάμενος/η σχολικής μονάδας και **ο Σύλλογος Διδασκόντων**, είναι **υπεύθυνοι για την ορθή και ενιαία εφαρμογή των μέτρων** και για **την λήψη των κατάλληλων μέτρων ασφάλειας και προφύλαξης μαθητών/τριων**, **εκπαιδευτικών και λοιπού προσωπικού**, σύμφωνα με τις οδηγίες της Διεύθυνσης Δημόσιας Υγείας του Υπουργείου Υγείας και του Εθνικού Οργανισμού Δημόσιας Υγείας. **Ο/Η Διευθυντής/ντρια Εκπαίδευσης, ο/η Διευθυντής/ντρια** ή Προϊστάμενος/η σχολικής μονάδας **και ο Σύλλογος Διδασκόντων**, **προβαίνουν σε όλες τις αναγκαίες ενέργειες, προκειμένου να πραγματοποιηθούν οι ώρες διδασκαλίας των μαθημάτων που προβλέπονται στα ωρολόγια προγράμματα**.
* **Διεξαγωγή εξετάσεων σε δημόσια και ιδιωτικά σχολεία, φροντιστήρια, κέντρα ξένων γλωσσών, φορείς παροχής εκπαίδευσης και πιστοποίησης δεξιοτήτων, ξενόγλωσσα ινστιτούτα εκπαίδευσης και πάσης φύσεως συναφείς δομές.** Οι **κάθε είδους εξετάσεις** σε δημόσια και ιδιωτικά σχολεία, φροντιστήρια, κέντρα ξένων γλωσσών, φορείς παροχής εκπαίδευσης, κατάρτισης, μαθητείας και πιστοποίησης δεξιοτήτων, ξενόγλωσσα ινστιτούτα εκπαίδευσης και πάσης φύσεως συναφείς δομές, δημόσιες και ιδιωτικές **διεξάγονται ως εξής**: **α**) **Η είσοδος των εξεταζόμενων** στο εξεταστικό κέντρο προκειμένου να συμμετέχουν σε κάθε είδους εξετάσεις **επιτρέπεται χωρίς να απαιτείται η επίδειξη πιστοποιητικού εμβολιασμού ή βεβαίωσης νόσησης ή βεβαίωσης/ δήλωσης αρνητικού αυτοδιαγνωστικού ή εργαστηριακού διαγνωστικού ελέγχου** (self test, rapid test ή PCR test). **β)** **Οι φορείς διοργάνωσης των εξετάσεων/εξεταστικά κέντρα όσον αφορά στο κάθε είδους προσωπικό που απασχολείται με φυσική παρουσία κατά τη διενέργεια των εξετάσεων, είναι υπεύθυνοι για την τήρηση της υποχρέωσης διενέργειας από το εν λόγω προσωπικό, το οποίο δεν διαθέτει πιστοποιητικό εμβολιασμού ή βεβαίωση νόσησης, εργαστηριακού διαγνωστικού ελέγχου (rapid test ή PCR) μία (1) φορά την εβδομάδα. Η δαπάνη για τη διενέργεια του διαγνωστικού ελέγχου βαρύνει το προαναφερθέν προσωπικό**.